संकेत हैं कि गोवा में होने वाले ब्रिक्स सम्मेलन में भारत आतंकवाद का मुद्दा उठा कर रूस और चीन दोनो को बेनकाब करने की कोशिश करेगा. चीन पाकिस्तानी आतंकवादी अजहर मसूद पर प्रतिबंध लगाने में अडंगा जारी रखे हुए है, बल्कि अब तो उस ने भारत पर यह भी आरोप लगा दिया है कि आतंकवाद का राजनीतिक इस्तेमाल नही होना चाहिए. स्पष्ट है कि चीन का इशारा दलाई लामा को ले कर है और वह भारत की ओर से दलाई लामा को शरण देने का बदला लेने के लिए अज़हर मसूद का बचाव कर रहा है.